Los árbitrios o terceros dirimentes tienen de dictar un laudu nel plazu de seis meses dende la fecha en quhubieren aceutáu la resolución de la controversia. Han de ser nomaos en númberu impar y, en casu ser dellos, les regles pa nomar al Presidentel Colexu Arbitrial fixaránse poles partes de común acuerdu; si nun hubiere acuerdu talu, los árbitrios sedrán tres yal Presidente escoyeráse por mayoría de los propios árbitrios (art. 13). La Llei dArbitraxe nun impón condiciones especiales pa ser árbitriu, si bien hai dalgunes incompatibilidaes y causes de recusación, que vienen coincidir coles de los xueces y maxistraos (arts. 12 y 17).